Kui maailma pokkerituba nr. 2 - Full Tilt Poker - on siiani olnud rakeback'i vahendajate jaoks kuldklient nr. 1, on nemadki oma poliitikat nüüd otsustavalt muutmas. Teadaanne affiliate'dele aasta alguses, kus kõikide uute kontode rakeback'i vahenduse teenustasu vähendati nadile kolmele protsendile, oli selge märguanne, et Full  Tilt ei ole enam rakeback'i maksmisest huvitatud. Kolm protsenti on affiliate'de jaoks ilmselgelt liiga vähe ning ei motiveeri neid kuigivõrd uute rakeback'i jahtivate mängijate värbamisel. Kui mängija Toomas maksab ühes kuus reiki 100 dollarit, siis saab ta endale tagasi parimal juhul 27 ja affiliate'le jääb kõigest kolm dollarit. Ei tundu just kuigi ahvatlev viimase jaoks. Ma ei kahtle, et PokerStars ja Full Tilt jälgivad pidevalt üksteise tegevust ning võib prognoosida, et mingil hetkel soovib ka Full  Tilt minna üle ainult punktisüsteemile ja tõmbab rakeback-vahendajate ning rakeback-mängijate kraanid lõplikult kinni.